**ΣΥΛΛΟΓΟΣ ΥΠΑΛΛΗΛΩΝ Κ.Υ. ΥΠΟΥΡΓΕΙΟΥ ΠΑΙΔΕΙΑΣ**

**email:syllogos@minedu.gov.gr** //**www.sykyp.gr** Γρ. 044, τηλ. 3442057-58 fax.3442513

Ανδρέα Παπανδρέου 37 Μαρούσι Τ.Κ. 15180

**Αρ. πρωτ**. 110

**Μαρούσι**  01-06–2017

κ. Υπουργέ,

Επανερχόμαστε στο θέμα της αδυναμίας διασφάλισης της ασφαλούς και έγκαιρης αποχώρησης των εργαζομένων μετά το πέρας του ωραρίου από το κτίριο της Κεντρικής Υπηρεσίας του Υπουργείου. Για άλλη μια φορά χθες οι υπάλληλοι βρήκαν τις εξόδους κλειστές, με αποτέλεσμα να ταλαιπωρηθούν αφάνταστα οι ίδιοι και οι οικογένειές τους.

Επί του θέματος αυτού είχαμε τη διαβεβαίωσή σας ότι δε θα επαναληφθεί παρόμοιο γεγονός και ότι θα μας διασφαλίζατε καθημερινά την ασφαλή και έγκαιρη προσέλευση – αποχώρησή μας με ευθύνη σας, κάτι το οποίο δυστυχώς δεν τηρήθηκε.

Επειδή θεωρούμε ότι δεν χρήζει περαιτέρω επεξήγησης το γεγονός αυτό, ως προς τις συνέπειές του στους εργαζόμενους , παρακαλούμε όπως επιληφθείτε προσωπικά για τη διευθέτησή του.

Ο Σύλλογός μας έχει πρόταση και θα σας την αναλύσουμε κατά την προσεχή μας συνάντηση, η οποία πιστεύουμε ότι λόγω και των συσσωρευμένων προβλημάτων θα γίνει σύντομα.

|  |  |
| --- | --- |
| Για το Διοικητικό Συμβούλιο | |
| Ο ΠΡΟΕΔΡΟΣ  Κώστας Κοτζαμπασάκης | Η ΓΕΝΙΚΗ ΓΡΑΜΜΑΤΕΑΣ  Τόνια Μητσοτάκη |